Byggðarráð Dalabyggðar samþykkti á fundi sínum síðastliðinn þriðjudag að boða til fundar um atvinnumál með atvinnurekendum í Dalabyggð og öðrum áhugasömum . Gert er ráð fyrir að fundurinn verði haldinn 28. apríl næstkomandi . Á fundi byggðarráðs var einnig samþykkt að taka á móti 8 - 10 manna hópi frá sjálfboðaliðasamtökunum SEEDS í tvær vikur á komandi sumri . Slíkir hópar hafa gjarnan unnið að umhverfisverkefnum í þeim sveitarfélögum sem taka á móti þeim og nokkur umhverfisverkefni munu vera á dagskrá í Dölum næsta sumar .